Document ID: 32009D0379

ΑΠΌΦΑΣΗ ΤΗΣ ΕΠΙΤΡΟΠΉΣ
της 11ης Μαΐου 2009
για τον καθορισμό των ποσών τα οποία, σύμφωνα με τους κανονισμούς του Συμβουλίου (ΕΚ) αριθ. 1782/2003, (ΕΚ) αριθ. 378/2007, (ΕΚ) αριθ. 479/2008 και (ΕΚ) αριθ. 73/2009, διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ
(2009/379/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 12 παράγραφοι 2 και 3,
Εκτιμώντας τα ακόλουθα:
(1)
Ορισμένα ποσά τα οποία διατίθενται στο Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για τα δημοσιονομικά έτη 2007 έως 2013 καθορίζονται στο παράρτημα της απόφασης 2006/410/ΕΚ της Επιτροπής, της 24ης Μαΐου 2006, για καθορισμό των ποσών τα οποία, σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003 του Συμβουλίου, το άρθρο 4 παράγραφος 1 του κανονισμού (ΕΚ) αριθ. 378/2007 του Συμβουλίου και το άρθρο 23 παράγραφος 2 του κανονισμού (ΕΚ) αριθ. 479/2008 του Συμβουλίου, διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ (2).
(2)
Ο κανονισμός (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3), καταργήθηκε και αντικαταστάθηκε από τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο τα κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (4), από την 1η Ιανουαρίου 2009.
(3)
Ο κανονισμός (ΕΚ) αριθ. 73/2009 προβλέπει στο άρθρο 7 νέα αυξημένα ποσοστά για την υποχρεωτική διαφοροποίηση. Σύμφωνα με το άρθρο 1 παράγραφος 5 του κανονισμού (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφορποίησης των άμεσων ενισχύσεων (5), η αύξηση των ποσοστών της υποχρεωτικής διαφοροποίησης πρέπει να αφαιρείται από το ποσοστό της προαιρετικής διαφοροποίησης.
(4)
Ως εκ τούτου, τροποποιήθηκαν τα ποσά της προαιρετικής και της υποχρεωτικής διαφοροποίησης τα οποία διατίθενται στο ΕΓΤΑΑ.
(5)
Για λόγους σαφήνειας, η απόφαση 2006/410/ΕΚ πρέπει να καταργηθεί και να αντικατασταθεί από νέο κείμενο,
ΑΠΟΦΑΣΙΖΕΙ:
Άρθρο 1
Τα ποσά που διατίθενται στο Ευρωπαϊκό Γεωργικό Ταμείο Αγροτικής Ανάπτυξης για τα δημοσιονομικά έτη 2007 έως 2013, σύμφωνα με το άρθρο 10 παράγραφος 2 και το άρθρο 143δ του κανονισμού (ΕΚ) αριθ. 1782/2003, το άρθρο 4 παράγραφος 1 του κανονισμού (ΕΚ) αριθ. 378/2007, το άρθρο 23 παράγραφος 2 του κανονισμού (ΕΚ) αριθ. 479/2008 του Συμβουλίου (6) και το άρθρο 9 παράγραφος 1, το άρθρο 10 παράγραφος 3, τα άρθρα 134 και 135 του κανονισμού (ΕΚ) αριθ. 73/2009, καθώς και το καθαρό υπόλοιπο που διατίθεται για τις δαπάνες του Ευρωπαϊκού Γεωργικού Ταμείου Εγγήσεων (ΕΓΤΕ) καθορίζονται στο παράρτημα της παρούσας απόφασης.
Άρθρο 2
Η απόφαση 2006/410/ΕΚ καταργείται.
Βρυξέλλες, 11 Μαΐου 2009.

Labels: 15
19
6